laion/Wikipedia-Exotic huggingface dataset:
אורן כהן (קצין)

אורן כהן (נולד ב-14 בינואר 1973), הוא קצין בצה"ל במילואים בדרגת אלוף-משנה. שימש מפקד המכללה לפיקוד טקטי, מפקד חטיבת החרמון, מפקד גדס"ר גולני ומפקד גדוד 13. כהן נולד וגדל בפתח תקווה. התגייס לצה"ל בנובמבר 1991, ושובץ בגדוד 12 בחטיבת גולני. עבר הכשרה כלוחם, קורס מ"כים חי"ר ויצא לקורס קציני חי"ר. לאחר הקורס חזר לגדוד 12 ושימש כמפקד מחלקה. בהמשך שימש כמפקד פלוגת מסלול בגדוד, בין היתר במהלך מבצע ענבי זעם. לאחר מכן מונה למפקד הפלוגה המסייעת בגדוד, במהלך התפקיד נאלץ להתמודד עם מרד שביצעו לוחמיו, על אף הקשיים הצליח לשקם את הפלוגה. בספטמבר 2000 מונה לסגן מפקד גדוד 51. בגמר תפקידו יצא ללימודים. לאחר פרוץ מבצע חומת מגן, הפסיק את לימודיו, חזר לחטיבה, והצטרף למבצע כמפקד פלוגה זמני, לאחר פציעתם של שני מפקדי פלוגות. לאחר מכן שימש קצין אג"ם של חטיבת גולני. באוגוסט 2007 הועלה לדרגת סא"ל ומונה למפקד גדוד 13, והוביל אותו בין היתר בלחימה במבצע עופרת יצוקה, במהלכו אף נפצע קשה בתקרית ירי דו צדדי, לאחר המבצע חזר ושימש מפקד הגדוד עד 25 במרץ 2009. בחגיגות יום העצמאות ה-61 של מדינת ישראל, נבחר כנציג צה״ל להדליק משואה. לאחר שיקום, מונה ב-12 באוקטובר 2009 למפקד גדס"ר גולני, ושימש בתפקיד עד יוני 2011. לאחר לימודים, הועלה לדרגת אל"ם, ומונה ב-8 באוגוסט 2012 למפקד חטיבת החרמון, וכיהן בתפקידו עד 9 בספטמבר 2014. במהלך שנת 2014 מונה למפקד המכללה לפיקוד טקטי, ושימש בתפקיד עד 31 באוגוסט 2017. ב-31 באוקטובר 2016 הוחלט על מינויו לנספח צה"ל בצ'ילה. במלחמת חרבות ברזל שימש כעוזר מפקד חטיבת יפתח ולאחר מכן כראש המטה של החטיבה. מדיה וקבצים בנושא אורן כהן בוויקישיתוף אורן כהן (2009-2011), באתר גדס"ר גולני. ערן סויסה, סא"ל אורן כהן משחזר כיצד איבד 3 מחייליו, באתר nrg‏, 26 באפריל 2009. אחיקם משה דוד, ניצחונו של המג"ד הפצוע מעופרת יצוקה, באתר nrg‏, 17 ביוני 2011. עמוס הראל, ארבע שנים אחרי המלחמה בלבנון, צה"ל נערך לסיבוב הבא, באתר הארץ, 3 ביולי 2010. אמיר בוחבוט‏, נפצע אנוש בעופרת יצוקה - ויפקד על חטיבת החרמון, באתר וואלה, 8 בנובמבר 2011. מיטל יסעור בית-אור, המג"ד שנפצע: האצבע הלכה, אבל אני יכול לירות, באתר ynet, 6 בינואר 2009. שוש מולא, המג"דים מדברים, ידיעות אחרונות מוסף "7 ימים", ‏ 1 במאי 2009, כפי שהועלה באתר פרש. צבא ההגנה לטבע - מפקדים לוקחים אחריות על סביבתם, עמוד 6, באתר החברה להגנת הטבע. אמיר בוחבוט, המג"ד שנפצע קשה בעזה חזר אל הגדוד, באתר nrg‏, 16 בפברואר 2009. אביחי בקר, אייזן פטון, הארץ, ‏ 10 בספטמבר 1999, כפי שהועלה באתר פרש. אביחי בקר, "סוסי הפרא נשברו", הארץ, ‏ 01.01.1999. עמוס הראל, בחפ"ק המבצע ברמאללה הקשיבו הלוחמים לדיווחים מהצפון, באתר הארץ, 12 במרץ 2002. ynet, מדינת ישראל חוגגת 61 שנות עצמאות, באתר ynet, 29 באפריל 2009 אנשיל פפר, סא"ל אורן כהן, שנפצע בעופרת יצוקה, התמנה למפקד גדוד הסיור של גולני, באתר הארץ, 13 באוקטובר 2009. עמוס הראל, תצלום: איציק בן מלכי, ארבע שנים אחרי המלחמה בלבנון, צה"ל נערך לסיבוב הבא, באתר הארץ, 3 ביולי 2010. מערכת אתר צה"ל, הרמטכ"ל החליט על שורה של מינויים חדשים בדרג אלופי משנה, באתר צה"ל (דרך ארכיון האינטרנט), 7 בנובמבר 2011. לילך שובל, סא"ל ג' יהיה מפקד שייטת 13, באתר ישראל היום, 5 בנובמבר 2013.
הרפובליקה הדמוקרטית המולדובנית

הרפובליקה הדמוקרטית המולדובנית (ברומנית: Republica Democratică Moldovenească) הייתה ישות מדינית קצרת ימים שהתקיימה במשך כשנה בשנים 1917–1918 בשטח בסרביה. בירת הרפובליקה הייתה קישינב, ושפתה הרשמית הייתה רומנית. מועצת הארץ שימשה כפרלמנט. הוכרזה כישות אוטונומית בשטחי גוברניית בסרביה, לשעבר באימפריה הרוסית, בתקופת מלחמת האזרחים ברוסיה, על ידי מועצת הארץ של בסרביה, ב-2 בדצמבר 1917. ב-7 בדצמבר בחרה מועצת הארץ את מועצת הדירקטורים הכלליים של בסרביה, גוף שהיה אמור לפעול כממשלת המדינה החדשה, ובראשו את פאנטלימון ארחאן. ארחן כיהן בתפקיד זה עד 19 בינואר 1918 ומכאן נכנס לתפקיד דניאל צ'יוגוראנו, שכיהן עד 7 באפריל 1918. מ-9 באפריל ועד 12 בדצמבר 1918 כיהן בתפקיד פטרה קאזאקו. מדיה וקבצים בנושא הרפובליקה הדמוקרטית המולדובנית בוויקישיתוף איחוד בסרביה עם רומניה באתר של אנציקלופדיה של רומניה. (ברומנית) הכרזת מועצת הארץ על ייסוד הרפובליקה הדמוקרטית המולדובנית (ברומנית) Ion Ţurcanu, Istoria românilor (ברומנית) איחוד בסרביה עם רומניה במסמכים (אורכב 11.12.2013 בארכיון Wayback Machine) באתר של Historia.co (ברומנית) האיחוד של 1918 - פעולה של צבא רומניה (ברומנית) הערכות קצרות בנוגע למודרניזציה של בסרביה בעשור הראשון שבין מלחמות העולם (1918 - 1928) מאמר של Octavian Dascăl באתר הארכיבים הלאומיים הרומנים (ברומנית) ערך זה הוא קצרמר בנושא היסטוריה ובנושא מולדובה. אתם מוזמנים לתרום לוויקיפדיה ולהרחיב אותו.
המדריך למטייל

"המדריך למטייל" היא סדרת מדריכי טיולים שנכתבו על ידי דביר רביב ונתנאל אלינסון. היא כוללת שני כרכים של "המדריך למטייל בשומרון", בהם 44 מסלולי טיול המתארים מאות אתרי טבע, נוף ומורשת ונפרשים על למעלה מ-650 עמודים, עבור המטייל הפשוט והמטייל המעמיק, וכן "מדריך הערבה". "המדריך למטייל" הוא מיזם שהחל ב-2008, בעקבות נפילתם של חיילי צה"ל, דוד רובין ואחיקם עמיחי, בפיגוע בנחל תלם. המחברים, יחד עם חבריהם ישראל רוזנפלד, אהרן טבגר ודוד סעיד, החליטו לקיים טיולים קבועים ללא תשלום ברחבי יהודה ושומרון, מתוך חשש כי לאחר האירוע בו נפלו חבריהם איש לא יטייל באזורים אלו. בשנים 2011–2014 עמלו אלינסון ורביב על הוצאת שני כרכי המדריך כהמשך המיזם. למימון ההוצאה לאור נעזרו המחברים במימון המונים דרך אתר "הדסטארט". הספר מכיל את המידע הדרוש לתכנון וביצוע טיול באזור השומרון: מפות, צילומים, טלפונים רלוונטיים, מידע על האבטחה ודגשים חשובים לכל מסלול. כמו כן הוא מעניק הרחבה בהיסטוריה של המסלול, באירועים שהתרחשו לאורכו ובסביבתו. המדריך פותח בפני הקורא את ההיכרות עם סיפורי התנ"ך מזווית לא שגרתית ומאפשר לחוות, ולו במעט, את חיי היום יום בארץ ישראל ואת האירועים הגדולים והמכוננים בתולדות עם ישראל שהתרחשו בשומרון. הפקת הספרים כללה בחירת תצלומים מתוך אלפי תצלומים שהמחברים צלמו בעת ההדרכה, הפקת מפות טיולים מיוחדות לכל מסלול, רכישת תצלומי אוויר, רכישת זכויות פרסום למוצגים ארכאולוגים וצילום תמונות פנורמיות מנקודת תצפית בשומרון. בעקבות הטיולים שופצו מסלולים על ידי המועצות האזוריות והוקמו בהם מצפורים, שבילים וסימוני שבילים ונוספו בתי הארחה. שני כרכי "המדריך למטייל בשומרון" הם הראשונים בסדרת שבעה ספרים שתקיף את כלל אזורי ההר הישראלים. בימים אלו כותבים המחברים את "המדריך למטייל בחבל בנימין" והם מתכננים להוציא בשנים הקרובות כרכים העוסקים בבקעת הירדן, גוש עציון, הר חברון ומדבר יהודה. בנוסף לספרים מתוכנן גם אתר אינטרנט שיציע מידע על האתרים הנכללים בספרים. על חלקם ביצירת המדריך זכו המחברים בפרס מוסקוביץ' לציונות לשנת 2014. בעקבות הכרותם את השטח, כותבי המדריך למטייל התבקשו על ידי צה"ל, ביוני 2014, לסייע בחיפושים אחר שלושת הנערים החטופים. ב-2016 החלו חניכי מחזור ז' ממכינת ערבה בחצבה, בהדרכת נתנאל אלינסון ראש המכינה, בכתיבת הספר השני, "מדריך הערבה - מסלולים ואתרים בערבה התיכונה". חניכי המכינה ביצעו עבודת חקר על כל מסלול בספר הכולל סיור מעמיק בשטח, תחקור אנשי האזור, מפגש עם אנשי מקצוע בתחומי היסטוריה, בוטניקה, זואולוגיה וגאוגרפיה והעלו על הכתב את ממצאיהם. גם ספר זה, כקודמו, מופק ברמה גבוהה ויש בו 270 עמודי כרומו צבעוניים, עשרות אתרים, תכנים רבים ומגוונים, מפות מפורטות ותמונות נאות. הספר יצא בתשע"ז. גם במדריך זה נעזרו המחברים במימון המונים דרך אתר "הדסטארט". ד"ר דביר רביב הוא תושב מאחז קידה, בעל תואר דוקטור מהמחלקה ללימודי ארץ ישראל וארכאולוגיה באוניברסיטת בר-אילן, סייר וחוקר באזורי יהודה ושומרון. נתנאל אלינסון הוא תושב היישוב ספיר שבערבה, סייר וחוקר, ממחדשי תחום ההדרכה בשומרון וראש המכינה הקדם צבאית מכינת ערבה במושב חצבה. אתר "המדריך למטייל" שמעון ריקלין, גלי ישראל: ריאיון עם נתנאל אלינסון, 7 באפריל 2014 ביקורות: ישי קרוב, כל מה שרצית לדעת על מסלולי טיול בשומרון, באתר ערוץ 7, 21 במרץ 2014 שוש להב, המלצה על הספר "המדריך למטייל בשומרון" – המזמין לטייל בעקבותיו, 30 באפריל 2014 שוש להב, המלצה על הספר "המדריך למטייל בשומרון" – המזמין לטייל בעקבותיו, 30 באפריל 2014 נתנאל אלינסון, באתר פרס מוסקוביץ' לציונות חיפוש שלושת הנערים
מוזיאון ברוקלין

מוזיאון ברוקלין (באנגלית: Brooklyn Museum) הוא מוזיאון הממוקם ברחוב איסטרן פארקוואי ברובע ברוקלין שבניו יורק, הוא המוזיאון לאמנות השני בגודלו בעיר, ואחד המוזיאונים הגדולים ביותר בארצות הברית. מוזיאון ברוקלין נפתח בשנת 1897. המבנה המקורי, שנבנה מפלדה המחופה לבנים (דבר חדשני באותה עת), תוכנן על ידי חברת האדריכלים מק'קים, מיד ווייט ונבנה על ידי חברת קרלין קונסטרקשן. בחזית המבנה הוצבו פסלים של הפסל דניאל צ'סטר פרנץ' (שעיצב את אנדרטת לינקולן) הקרויים "ברוקלין" ו"מנהטן". בשנת 1997 שינה המוזיאון את שמו ל"מוזיאון ברוקלין לאמנות" (Brooklyn Museum of Art) אולם ב-12 במרץ 2004 חזר לשמו המקורי. למוזיאון אוסף הכולל למעלה מחצי מיליון יצירות אמנות המוצגות על פני שטחי תצוגה בגודל של 52,000 מ"ר. אוספי המוזיאון כוללים אמנות מצרית עתיקה, אמנות יוונית, רומית, ואמנות מודרנית. כחצי מיליון מבקרים מגיעים למוזיאון מדי שנה. פסל שועי העיר קאלה בכניסה למוזיאון משחק סנת מקברו של אמנחותפ השלישי מסיבת ארוחת הערב מדיה וקבצים בנושא מוזיאון ברוקלין בוויקישיתוף אתר האינטרנט הרשמי של מוזיאון ברוקלין (באנגלית) מוזיאון ברוקלין, ברשת החברתית פייסבוק מוזיאון ברוקלין, ברשת החברתית אקס (טוויטר) מוזיאון ברוקלין, ברשת החברתית אינסטגרם מוזיאון ברוקלין, ברשת החברתית טיקטוק מוזיאון ברוקלין, ברשת החברתית LinkedIn מוזיאון ברוקלין, באתר אנציקלופדיה בריטניקה (באנגלית)
טופ-גאן (מרעום)

טופ-גאן (באנגלית: TopGun) הוא מרעום "חכם" לפגז ארטילרי, מתוצרת התעשייה האווירית לישראל. המרעום מוסיף יכולת ניהוג לפגז שאחרת היה מעופו בליסטי וללא אפשרות לעדכון מסלול לאחר הירי. בכך מתווספת יכולת המשפרת משמעותית את יעילות הארטילריה. המרעום יכול להיות מופעל על ידי הקשה (פגיעה באובייקט קשיח) או על ידי חישה של מרחק מאובייקט (מרעום קרבה) וייזום הפגז ממרחק קבוע מראש. לטופ גאן ארבעה כנפוני ניהוג קפיציים. טופ גאן הוצג על ידי התעשייה האווירית כחלק מהתערוכה הביטחונית בניו דלהי. בשנת 2014 חברת רוקאר הישראלית דיווחה בביתן של חברת האם שלה BAE סיסטמס כי היא מפתחת בעצמה מרעום חכם לפגזי ארטילריה המבוסס על ניווט לווייני והכוונת הפגז על ידי 4 כנפוני ניהוג הנמצאים על המרעום. פרק זה לוקה בחסר. אנא תרמו לוויקיפדיה והשלימו אותו. דף הבית של המרעום באתר התעשייה האווירית. מידע שוקי על טופ-גאן מאתר התעשייה האווירית. תע"א מציגה פגז מדויק, באתר IsraelDefense, פברואר 2014 ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
אליפות אירופה בשחייה 2014

אליפות אירופה בשחייה נערכה בפעם השנייה בברלין, גרמניה בין ה-13 באוגוסט ל-24 באוגוסט 2014. אדם פיטי (הממלכה המאוחדת הממלכה המאוחדת) קבע במשחה ל-50 מטר חזה בשלב חצי הגמר שיא עולם חדש של 26.62 שניות. גרגוריו פלטריניירי (איטליה איטליה) קבע במשחה ל-1500 מטר חופשי שיא אירופה חדש של 14:39.93 דקות. רביעיית השליחות מדנמרק (דנמרק) קבעה במשחה 4x100 מטר מעורב שיא אירופה חדש של 3:55.62 דקות. 4 שחייניות זכו ב-3 מדליות זהב: שרה שסטרם (שוודיה שוודיה) זכתה ב-7 מדליות, מהן 3 זהב ו-4 כסף קטינקה הוסו (הונגריה הונגריה) זכתה ב-6 מדליות, מהן 3 זהב (כולן אישיות), 1 כסף ו-2 ארד פרנצ'סקה הלסול (הממלכה המאוחדת הממלכה המאוחדת) זכתה ב-5 מדליות, 3 זהב (אחת במשחה שליחים מעורב גברים ונשים) ו-2 ארד ריקה מילר פדרסן (דנמרק דנמרק) זכתה ב-3 מדליות זהב 2 שחיינים זכו ב-4 מדליות זהב: פלורן מנודו (צרפת צרפת) זכה ב-4 מדליות זהב, מהן 3 אישיות אדם פיטי (הממלכה המאוחדת הממלכה המאוחדת) זכה ב-4 מדליות זהב, 2 אישיות ו-2 במשחה שליחים, אחת מהן במשחה שליחים מעורב גברים ונשים טניה קניוטו (איטליה איטליה) הייתה לקופצת המים המצטיינת באליפות לאחר שזכתה ב-3 מדליות, 2 זהב ו-1 כסף. פטריק האוזדינג (גרמניה גרמניה) היה לקופץ למים המצטיין באליפות לאחר שזכה ב-4 מדליות, 3 זהב ו-1 כסף. שרון ון רוונדאל (הולנד הולנד) היא השחיינית המצטיינת בשחייה במים פתוחים לאחר שזכתה ב-3 מדליות, מהן 2 מדליות זהב. פרי וירטמן (הולנד הולנד) הוא השחיין המצטיין בשחייה במים פתוחים לאחר שזכה ב-2 מדליות זהב. נבחרת ישראל כללה 15 שחיינים, 3 שחייניות ו-12 שחיינים. שחייני הנבחרת קבעו 7 שיאים ישראלים, מהם 5 שיאים לנשים, 4 מהם קבעה עמית עברי ו-2 שיאים לגברים, פעמיים במשחה שליחים 4x100 מטר חופשי. שחייני ישראל השתתפו בשלושה משחי גמר ולא זכו באף מדליה. גיא ברנע סיים במקום חמישי במשחה ל-50 מטר גב, רביעיית השליחים סיימה במקום שישי במשחה 4x100 מטר חופשי ודוד גמבורג סיים במקום שמיני במשחה ל-100 מטר גב. מדיה וקבצים בנושא אליפות אירופה בשחייה 2014 בוויקישיתוף אתר האינטרנט הרשמי של אליפות אירופה בשחייה 2014 האתר הרשמי של האליפות אליפות אירופה בשחייה 2014, ברשת החברתית פייסבוק אליפות אירופה בשחייה 2014, ברשת החברתית אקס (טוויטר)
טופ גאן

האם התכוונתם ל... טופ גאן (בית ספר לטיס קרבי בארצות הברית) – בית ספר לטיסה קרבית של צי ארצות הברית, הממוקם בפאלון, נבדה טופ-גאן (מרעום) – מרעום "חכם" לפגז ארטילרי, מתוצרת התעשייה האווירית לישראל אהבה בשחקים (באנגלית: Top Gun) – סרט קולנוע אמריקאי משנת 1986 אהבה בשחקים: מאווריק (באנגלית: Top Gun: Maverick) - סרט המשך לאהבה בשחקים
אנטה טומיץ'

אנטה טומיץ' (בקרואטית: Ante Tomić; נולד ב-17 בפברואר 1987 בדוברובניק, קרואטיה, יוגוסלביה) הוא כדורסלן קרואטי שמשחק בעמדת הסנטר בנבחרת קרואטיה ובחובנטוד בדאלונה. טומיץ' החל לשחק כדורסל בעיר הולדתו, דוברובניק וב-2004, עת שהיה בן 17, חתם טומיץ' ב-ק.ק. זאגרב. טומיץ' היה שותף לזכייתה של ק.ק. זאגרב בגביע קרשימיר צ'וסיץ' ב-2008, ונבחר ל-MVP של הליגה האדריאטית שנה לאחר מכן. ב-2008 החליט טומיץ' לגשת לדראפט ה-NBA ונבחר בבחירה ה-44 על ידי יוטה ג'אז. לאחר שנבחר בדראפט, החליט טומיץ' להמשיך בזאגרב עוד עונה ולא להצטרף ליוטה ג'אז כיוון שהרגיש כי יכולתו לא מספיק טובה לליגת ה-NBA. בינואר 2010, חתם טומיץ' בריאל מדריד לשלוש שנים. בעונתו הראשונה העמיד טומיץ' ממוצעים של 8 נקודות ו-5.4 ריבאונדים למשחק ב-16 משחקים בעונה הסדירה של הליגה הספרדית, 9.5 נקודות ו-5.9 ריבאונדים למשחק בפלייאוף ו-11 נקודות ו-3.6 ריבאונדים למשחק ביורוליג. בעונתו השנייה בריאל מדריד קלע טומיץ' 10 נקודות ו-5.4 ריבאונדים למשחק ונבחר לחמישיית העונה של ה-ACB. בעונת 2011/12, היה שותף טומיץ' לזכייתה של ריאל מדריד בגביע הספרדי, לאחר ניצחון על ברצלונה בגמר. זו גם הייתה עונתו האחרונה במועדון לאחר שהחליט לא להאריך את חוזהו שנגמר. ב-5 ביולי 2012 חתם טומיץ' בברצלונה ל-3 שנים עם אופציה לעונה נוספת. בעונתו הראשונה העמיד ממוצעים של 11.7 נקודות ו-6.5 ריבאונדים למשחק ונבחר לחמישיית העונה ביורוליג ובפעם השנייה לחמישיית העונה של ה-ACB. בעונת 2013/14, הפך טומיץ' לשחקן הראשון שזוכה בתואר שחקן החודש ביורוליג פעמיים ברציפות ובחודש מאי נבחר בפעם השנייה ברציפות לחמישיית העונה של היורוליג. בעונה זו היה שותף טומיץ' לעלייתה של ברצלונה לפיינל פור, אך קבוצתו הפסידה 100-62 לריאל מדריד, וסיימה במקום השלישי עם ניצחון 93-78 על צסק"א מוסקבה. ביולי 2020 עזב טומיץ' את ברצלונה אחרי 8 עונות.לאחר ששוחר מברצלונה, טומיץ' חתם בחובנטוד בדאלונה קבוצתו של שון דאוסון הישראלית. טומיץ' הוא שחקן מפתח בנבחרת קרואטיה, איתה זכה במדליית הזהב במשחקי הים התיכון של שנת 2009. מדיה וקבצים בנושא אנטה טומיץ' בוויקישיתוף פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) אנטה טומיץ' באתר ה-NBA. טומיץ' באתר היורוליג.
בוזיוס

ארמאסאו דוש בוזיוס (בפורטוגזית: Armação dos Búzios), המכונה לעיתים קרובות רק בוזיוס, היא עיירת נופש השוכנת במרחק 170 ק"מ מריו דה ז'ניירו, ברזיל. אוכלוסייתה מונה 28,278 תושבים (נכון ל-2011) ושטחה הוא כ-69 קמ"ר. בוזיוס הוא מפלט פופולרי מהעיר, ואתר תיירות ידוע, בעיקר בקרב ארגנטינאים וברזילאים. הוא חצי אי, ומוקף בכ-26 חופים מגוונים ויפים. חלקם מאוד תיירותיים ועמוסים, חלקם שקטים יותר ומרוחקים. בחופים אפשר לגלוש, לצלול, לעשות שנורקלינג, וסיורי באגי (Buggy) בין החופים או שיט בין החופים במוניות ימיות. בשנת 1900, בוזיוס הייתה פופולרית בקרב אנשי החברה הגבוהה של ריו זה ז'ניירו, שרצו לברוח מחיי העיר הבעייתיים שם וליהנות מהחופים. לאחר מכן המקום שימש כעיירת דייגים קטנה שהלכה והתפתחה עם השנים והפכה לאתר נופש פעיל. היא עברה התפתחות תיירותית גדולה ונפתחו אופציות שונות למטיילים. חופיה בצד המזרחי, מול הים הפתוח, פראיים יותר, מושכים גולשים, חובבי ספורט ומים. בלילה, הרחוב הראשי של בוזיוס, Rua das Pedras, מציע למבקרים חיי לילה פעילים ומגוון גדול של קניות ומסעדות. מדיה וקבצים בנושא בוזיוס בוויקישיתוף אתר האינטרנט הרשמי של בוזיוס ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
ז'ואאו מירנדה

ז'ואאו מירנדה דה סוזה פיליו, המוכר גם כמירנדה (בפורטוגזית: João Miranda de Souza Filho; נולד ב-7 בספטמבר 1984) הוא כדורגלן עבר ברזילאי אשר שיחק בעמדת הבלם. מירנדה החל את הקריירה בקבוצת קורטיבה הברזילאית, שם שיחק 89 משחקים שבהם הבקיע שישה שערים. בשנת 2005 עבר מירנדה לראשונה לקבוצה אירופאית כאשר עבר לקבוצה הצרפתית סושו. בשנת 2006 חזר מירנדה לברזיל, שם שיחק בקבוצת סאו פאולו וזכה באליפות הליגה הברזילאית שלוש פעמים ברציפות. בשנים 2007–2008 זכה מירנדה בהישג אישי בנוסף לתואר הקבוצתי, כאשר נכלל ב"נבחרת העונה" של הליגה הברזילאית. בשנים 2009–2010 מירנדה המשיך ונבחר ל"נבחרת העונה" של הליגה הברזילאית אף על פי שקבוצתו לא זכתה בתואר. בינואר 2011 הצטרף מירנדה לשורותיה של קבוצת אתלטיקו מדריד, בה חתם על חוזה לשלוש שנים. את הופעת הבכורה שלו בקבוצה הספרדית ערך מירנדה ב-25 באוגוסט 2011 במשחק במסגרת הליגה האירופית, שם ניצחה אתלטיקו את הקבוצה הפורטוגלית ויטוריה גימרייש בתוצאה 0–4. בתום העונה זכתה הקבוצה בליגה האירופית, לאחר ניצחון 0–3 במשחק הגמר מול אתלטיק בילבאו. ב-12 במרץ 2013 האריך מירנדה את חוזהו באתלטיקו מדריד עד שנת 2016. ב-17 במאי 2013 כבש מירנדה את שערו החשוב בקריירה כאשר נגח לרשת של היריבה העירונית, ריאל מדריד, בתוך תוספת הזמן במשחק הגמר של הגביע הספרדי וקבע את תוצאת המשחק, 2-1 לטובת אתלטיקו, והעניק לקבוצתו את התואר החשוב. ב-17 במאי 2014 זכה מירנדה באליפות הראשונה שלו במדי קבוצה אירופאית כאשר קבוצתו אתלטיקו מדריד זכתה בתואר הנכסף, אלופת הליגה הספרדית בכדורגל. ב-30 ביוני 2015 חתם מירנדה לשלוש שנים באינטר מילאנו האיטלקית. ב-23 באוגוסט ערך את הופעתו הבכורה בקבוצה בניצחון 0–1 על אטאלנטה. ב-20 בפברואר 2016 כבש את שערו היחיד במדי אינטר בניצחון 1–3 על סמפדוריה. מירנדה היה שחקן הרכב בארבע עונותיו בקבוצה. ב-26 ביולי 2019 חתם מירנדה בג'יאנגסו סונינג הסינית, לאחר ששוחרר רשמית מאינטר. ב-8 במרץ 2021 חזר מירנדה לסאו פאולו וחתם לעונה אחת. ב-11 בינואר 2023 פרש ממשחק פעיל. ב-20 באוגוסט 2007 קיבל מירנדה את זימונו הראשון לנבחרת ברזיל, הזימון היה למשחקה של הנבחרת הלאומית במשחק ידידות מול נבחרת אלג'יריה, מירנדה לא שותף במשחק זה. את הופעת הבכורה שלו בנבחרת הלאומית ערך מירנדה ב-1 באפריל 2009, במשחק של נבחרת ברזיל מול נבחרת פרו בפלייאוף המוקדמות של מונדיאל 2010. מירנדה זומן לסגל המורחב של נבחרת ברזיל לקראת מונדיאל 2014. סאו פאולו אליפות ברזיל (3): 2006, 2007, 2008 אתלטיקו מדריד הליגה האירופית: 2011/2012 אליפות ספרד: 2013/2014 גביע המלך הספרדי: 2012/2013 הסופר קאפ האירופי: 2012 הסופר קאפ הספרדי: 2014 נבחרת ברזיל קופה אמריקה: 2019 גביע הקונפדרציות: 2009 מדיה וקבצים בנושא ז'ואאו מירנדה בוויקישיתוף ז'ואאו מירנדה, ברשת החברתית אקס (טוויטר) ז'ואאו מירנדה, ברשת החברתית אינסטגרם ז'ואאו מירנדה, באתר Transfermarkt ז'ואאו מירנדה, באתר Soccerway ז'ואאו מירנדה, באתר BDFutbol ז'ואאו מירנדה, באתר WorldFootball.net ז'ואאו מירנדה, באתר National Football Teams ז'ואאו מירנדה, באתר FootballDatabase.eu ז'ואאו מירנדה, באתר ESPN פרופיל (ארכיון), באתר הרשמי של אתלטיקו מדריד "Joao Miranda leaves by mutual consent" (הודעה לעיתונות). inter.it. 26 ביולי 2019. נבדק ב-26 ביולי 2019. {{cite press release}}: (עזרה)
אייל גולן בהופעה חיה

בהופעה חיה הוא אלבומו השני של הזמר אייל גולן שיצא לאור ב־19 ביולי 1996. האלבום כולל בעיקר מחרוזות שירים משירי בועז שרעבי, זוהר ארגוב, ג'ו עמר, רמי קלינשטיין, שלמה ארצי, מחרוזות שירים בערבית ובמרוקאית וכן השיר "סעידה" אשר מדבר על מחאת ילדי תימן החטופים (השיר בוצע במקור על ידי ששי יעיש) האלבום קרוי אומנם "בהופעה חיה" אך בעצם הוקלט באולפן מקצועי עם נגנים חיים, ונערך על ידי הוספת קולות של קהל (מה שעשו באותן שנים זמרים שונים כגון שרית חדד , מייק שריף, יוסי שועה ועוד מטעמים מסחריים) אלבום זה, בניגוד לציפיות, הצליח מעבר למשוער ונמכר בעשרות אלפי עותקים. לאחר שהתפרסם והגיע גם לידי להקת אתניקס שהתלהבו מביצועיו של גולן, ומשם התחיל שיתוף הפעולה המצליח בין גולן לבין זאב נחמה ואתניקס. האלבום הוקלט באולפני "בן צור" והופץ על ידי אבי גואטה, אשר הפיץ והפיק גם אלבומים זהים לשרית חדד ולמייק שריף. עיבודים והפקה מוזיקלית: ארנון אלמסי תופים: אשר פדי בס: נחום עושרי גיטרות: יהודה קיסר, אבי סינגולדה, דודו טסה קלידים: יוסי יוסף, ארנון אלמסי, בצלאל גלעדי דרבוקה: רוני דדון עוד: בבר סויסה
קמינקא

האם התכוונתם ל... אהרן קמינקא – רב ומשורר עברי אייל קמינקא – מרצה בתחום והניהול וסופר ישראלית נינו של אהרן חסידות קמינקא – חסידות שייסד רבי שלום רוזנפלד, תלמידו של רבי נפתלי מרופשיץ. קאמיאנקה בוזקה – עיירה במחוז לבוב באוקראינה, בה נוסדה חסידות קמינקא. חסידות קמינקא-מיראפאל – חסידות שייסד רבי צבי הירש, תלמיד הבעל שם טוב. מירופיל – עיירה במחוז ז'יטומיר באוקראינה, בה נוסדה חסידות קמינקא-מיראפאל. ראו גם קמיאנקה – עיר במחוז צ'רקאסי שבמערב אוקראינה.
שמעיהו הנחלמי

שמעיהו הנחלמי (גם שמעיה) היה נביא שקר אשר מוצאו היה על-פי התרגום מחלם. חוקרים בני זמננו מזהים את עירו "נחלם" עם הכפר נחאלין בסמוך לבית לחם. שמעיה נזכר בספר ירמיהו, כנביא מגלות יהויכין היושב בבבל, שהתנגד לירמיהו ונבואותיו הקודרות. לפי הנכתב, שמעיהו שלח איגרות מהגולה ליושבי ירושלים, לכהנים ובראשם צפניה בן מעשיה שהיה הכהן הגדול והיה ממונה בבית המקדש על עצירת המתחזים לנביאים וכליאתם. שמעיהו דרש באיגרות אלה לגעור בירמיהו הנביא על נבואותיו כי גלות בבל תתארך עוד. בנבואת ירמיהו אודותיו, נאמר כי בשל היותו נביא שקר, לא יזכה שמעיהו שיהיו בניו מן חשובי העם וכן שלא יראה בשוב עם ישראל לארצו. צדקיה בן מעשיה אחאב בן קוליה חנניה בן עזור אוריהו בן שמעיהו חנן בן יגדליהו יהודה אליצור, שני נביאים מול ארבע מפלגות - דעת, לימודי יהדות ורוח, המכללה האקדמית הרצוג ספר ירמיהו, פרק כ"ט, פסוק ל"א. ירמיהו כ"ט כ"ז-כ"ח ירמיהו כ"ט כ"ה ירמיהו כ"ט כ"ו ירמיהו מצודת דוד כ"ט ל"ב: "לא יהיה מזרעו איש יושב במושב השרים והזקנים" המצודות, ספר ירמיהו, פרק כ"ט, פסוק ל"ב (מצודת דוד): ""ולא יראה בטוב וגו'" - הוא ההשבה מן הגולה" ערך זה הוא קצרמר בנושא יהדות ובנושא אישים. אתם מוזמנים לתרום לוויקיפדיה ולהרחיב אותו.
בצק שמרים

בצק שמרים (בצרפתית: Pâte à pain) הוא בצק המשמש להכנת מאפים רבים, כגון לחמים שונים, פיצה ועוד. כל מוצרי בצק השמרים דורשים התפחה מבוקרת לשם התעוררות השמרים לפני אפייתם. בצק השמרים לרידוד בו משתמשים בתחום המגדנאות מכונה בשפה המקצועית "יסודי 20%" (כדי להעיד על אחוז החמאה או המרגרינה לקיפול מתוך הבצק) או "פלוּנדר". הוא משמש להכנת דנישים, קרואסונים, "עוגת שושנים", "רוגלך" וכדומה. ישנם מספר סוגים של בצקי שמרים, ביניהם: בצק שמרים כרוך (משמש בדרך כלל להכנת קרואסונים) ובצק בריוש (עשיר בחמאה ועימו מכינים את מאפי הבריוש המוכרים). בצק זה מכיל כמות גדולה יותר של שומן מאשר בצקי השמרים המשמשים לשם הכנת לחמים, פיצות וכדומה, ואופן הכנתו מורכב יותר. הבצק מרודד, מקופל ומותפח לסירוגין בתהליך הנקרא "קיפול 3, 4, 3, 4". הקיפול האחרון מבוצע ביום המחרת לאחר התפחה של לילה אחד במקרר. המרגרינה לקיפול בה משתמשים אנשי המקצוע נקראת "לוקולוס". בשימוש במרגרינה מסוג אחר או בחמאה יש לעטוף אותה ב-10% מכמות הקמח שבמתכון. הבצק העדין יותר המשמש לשם הכנת הקרואסון דומה אך דורש שלושה "קיפולי 3" בלבד. הטיפול בשמרים זהיר ביותר, בשל החשש שהשמרים ייצרו מגע ישיר עם המלח וכתוצאה מכך יאבדו את האפקט שלהם. השימוש בשמרים לחים כולל יצירת "ראש עיסה", שהוא מעין בצק ראשוני המורכב מ-10% מן הקמח, מן הסוכר ומן הנוזלים ומכל השמרים שמותפח עד להכפלה בגודלו. ראש העיסה מוסף לשאר מרכיבי הבצק למעט המלח, שמצורף אל הבצק רק בשלב מעט מאוחר יותר של הלישה. מוצרי בצק שמרים מחמצת שאור בצק כרוך
אליפות אירופה באתלטיקה 2014

אליפות אירופה באתלטיקה ה-22 נערכה באצטדיון לציגרונד אשר בציריך שבשווייץ, בין ה-12 באוגוסט ל-17 באוגוסט 2014. בריטניה (בריטניה) זכתה במירב המדליות בפעם השלישית בתולדותיה (1950 ו-1998), עם 12 מדליות זהב ו-23 מדליות בסך הכל. שנייה בדרוג סיימה צרפת עם 9 מדליות זהב ו-23 מדליות בסך הכל גם כן. שלישית בדירוג סיימה גרמניה עם 4 מדליות זהב ו-8 מדליות בסך הכל. דפנה סחיפרס מהולנד זכתה בשתי מדליות זהב, בריצת 100 מטר ובריצת 200 מטר סיפן חסן מהולנד זכתה בשתי מדליות, זהב וכסף. מדליית זהב בריצת 1500 מטר ומדליית כסף בריצת 5000 מטר ג'ודי ויליאמס מבריטניה זכתה בשתי מדליות, זהב וכסף. מדליית זהב בריצת שליחות 4x100 מטר ומדליית כסף בריצת 200 מטר. האשלי נלסון מבריטניה זכתה בשתי מדליות, זהב וארד. מדליית זהב בריצת שליחות 4x100 מטר ומדליית ארד בריצת 100 מטר. מו פארח מבריטניה זכה בשתי מדליות זהב, בריצת 5000 מטר ובריצת 10000 מטר אדם ג'מילי מבריטניה זכה בשתי מדליות זהב, בריצת 200 מטר ובריצת שליחים 4x100 מטר מרטין רוני מבריטניה זכה בשתי מדליות זהב, בריצת 400 מטר ובריצת שליחים 4x400 מטר יוהאן דיניז מצרפת קבע בהליכה ל-50 ק"מ שיא עולם חדש של 3:32:33 שעות, שיא העולם היחידי שנשבר באליפות זו. מאהיידין מחיסי-בנאבאד מצרפת זכה במדליית זהב בריצת 1500 מטר. הוא ניצח גם את ריצת 3000 מטר מכשולים אך ניפסל לאחר שפשט את חולצתו לפני תום הריצה. (*)מאהיידין מחיסי-בנאבאד מצרפת ניצח בריצת 3000 מטר מכשולים בתוצאה של 8:25.30 דקות, אך הוא נפסל לאחר ערעורה של המשלחת הספרדית. הוא נפסל לאחר שהוריד את חולצתו לפני תום הריצה והכניס אותה לפיו. 2 אתלטיות ו-8 אתלטים השתתפו באליפות אירופה באתלטיקה. אליפות אירופה באתלטיקה באולם מדיה וקבצים בנושא אליפות אירופה באתלטיקה 2014 בוויקישיתוף אתר האינטרנט הרשמי של אליפות אירופה באתלטיקה 2014 האתר הרשמי של התחרות (באנגלית)